title: Decizia (UE, Euratom) 2019/1419 a Parlamentului European din 26 martie 2019 privind închiderea conturilor bugetului general al Uniunii Europene aferent exercițiului financiar 2017, secțiunea III — Comisia

text:
               27.9.2019

               RO

               Jurnalul Oficial al Uniunii Europene

               L 249/97

      DECIZIA (UE, Euratom) 2019/1419 A PARLAMENTULUI EUROPEAN
      din 26 martie 2019
      privind închiderea conturilor bugetului general al Uniunii Europene aferent exercițiului financiar 2017, secțiunea III — Comisia
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2017 (1),

                  —

                  având în vedere conturile anuale consolidate ale Uniunii Europene pentru exercițiul financiar 2017 [COM(2018) 521 – C8-0318/2018] (2),

                  —

                  având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2016 [COM(2018) 545] și documentul (documentele) de lucru al (ale) serviciilor Comisiei care îl însoțește (însoțesc),

                  —

                  având în vedere Raportul anual al Comisiei pentru 2017 privind gestionarea și performanța bugetului UE [COM(2018) 457],

                  —

                  având în vedere Raportul anual al Comisiei către autoritatea care acordă descărcarea de gestiune privind auditurile interne desfășurate în 2017 [COM(2018) 661] și documentul de lucru al serviciilor Comisiei care îl însoțește [SWD(2018) 429],

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2017, însoțit de răspunsurile instituțiilor (3), precum și rapoartele speciale ale Curții de Conturi,

                  —

                  având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2017 în temeiul articolului 287 din Tratatul privind funcționarea Uniunii Europene;

                  —

                  având în vedere Recomandarea Consiliului din 12 februarie 2019 privind descărcarea de gestiune care trebuie acordată Comisiei cu privire la execuția bugetului general al Uniunii Europene pentru exercițiul financiar 2017 (05824/2019 – C8-0053/2019),

                  —

                  având în vedere Recomandarea Consiliului din 12 februarie 2019 privind descărcarea de gestiune a agențiilor executive în ceea ce privește execuția bugetului pentru exercițiul financiar 2017 (05826/2019 – C8-0054/2019),

                  —

                  având în vedere articolele 317, 318 și 319 din Tratatul privind funcționarea Uniunii Europene,

                  —

                  având în vedere articolul 106a din Tratatul de instituire a Comunității Europene a Energiei Atomice,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), în special articolele 62, 164, 165 și 166,

                  —

                  având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (6), în special articolele 69, 260, 261 și 262,

                  —

                  având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (7), în special articolul 14 alineatele (2) și (3),

                  —

                  având în vedere articolul 93 și anexa IV la Regulamentul său de procedură,

                  —

                  având în vedere raportul Comisiei pentru control bugetar și avizele celorlalte comisii interesate (A8-0110/2019),

         1.

            aprobă închiderea conturilor bugetului general al Uniunii Europene aferent exercițiului financiar 2017;

         2.

            își prezintă observațiile în rezoluția care face parte integrantă din deciziile privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea III – Comisia și agențiile executive, precum și în Rezoluția sa din 26 martie 2019 referitoare la rapoartele speciale ale Curții de Conturi în contextul descărcării de gestiune a Comisiei pentru exercițiul financiar 2017 (8);

         3.

            încredințează președintelui sarcina de a transmite prezenta decizie Consiliului, Comisiei, Curții de Justiție a Uniunii Europene, Curții de Conturi și Băncii Europene de Investiții, precum și parlamentelor naționale și instituțiilor de control naționale și regionale din statele membre și de a asigura publicarea acesteia în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO L 51, 28.2.2017, p. 1.

         (2)  JO C 348, 28.9.2018, p. 1.

         (3)  JO C 357, 4.10.2018, p. 1.

         (4)  JO C 357, 4.10.2018, p. 9.

         (5)  JO L 298, 26.10.2012, p. 1.

         (6)  JO L 193, 30.7.2018, p. 1.

         (7)  JO L 11, 16.1.2003, p. 1.

         (8)  Texte adoptate, P8_TA(2019)0243 (a se vedea pagina 59 din prezentul Jurnal Oficial).


title: Decizia (UE) 2019/1420 a Parlamentului European din 26 martie 2019 privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea IV – Curtea de Justiție

text:
               27.9.2019

               RO

               Jurnalul Oficial al Uniunii Europene

               L 249/99

      DECIZIA (UE) 2019/1420 A PARLAMENTULUI EUROPEAN
      din 26 martie 2019
      privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea IV – Curtea de Justiție
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2017 (1),

                  —

                  având în vedere conturile anuale consolidate ale Uniunii Europene pentru exercițiul financiar 2017 [COM(2018) 521 – C8-0321/2018] (2),

                  —

                  având în vedere Raportul anual al Curții de Justiție către autoritatea care acordă descărcarea de gestiune privind auditurile interne desfășurate în 2017,

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2017, însoțit de răspunsurile instituțiilor (3),

                  —

                  având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2017 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), în special articolele 55, 99, 164, 165 și 166,

                  —

                  având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (6), în special articolele 59, 118, 260, 261 și 262,

                  —

                  având în vedere articolul 94 și anexa IV la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru afaceri juridice (A8-0098/2019),

         1.

            acordă grefierului Curții de Justiție descărcarea de gestiune pentru execuția bugetului Curții de Justiție aferent exercițiului financiar 2017;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Curții de Justiție a Uniunii Europene, Consiliului European, Consiliului, Comisiei, Curții de Conturi, Ombudsmanului European, Autorității Europene pentru Protecția Datelor și Serviciului European de Acțiune Externă și de a asigura publicarea acestora în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO L 51, 28.2.2017.

         (2)  JO C 348, 28.9.2018, p. 1.

         (3)  JO C 357, 4.10.2018, p. 1.

         (4)  JO C 357, 4.10.2018, p. 9.

         (5)  JO L 298, 26.10.2012, p. 1.

         (6)  JO L 193, 30.7.2018, p. 1.


title: Decizia (UE) 2019/1422 a Parlamentului European din 26 martie 2019 privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea V – Curtea de Conturi

text:
               27.9.2019

               RO

               Jurnalul Oficial al Uniunii Europene

               L 249/105

      DECIZIA (UE) 2019/1422 A PARLAMENTULUI EUROPEAN
      din 26 martie 2019
      privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea V – Curtea de Conturi
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2017 (1),

                  —

                  având în vedere conturile anuale consolidate ale Uniunii Europene pentru exercițiul financiar 2017 [COM(2018) 521 – C8-0322/2018] (2),

                  —

                  având în vedere Raportul anual al Curții de Conturi către autoritatea care acordă descărcarea de gestiune privind auditurile interne desfășurate în 2017,

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2017, însoțit de răspunsurile instituțiilor (3),

                  —

                  având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2017 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), în special articolele 55, 99, 164, 165 și 166,

                  —

                  având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (6), în special articolele 59, 118, 260, 261 și 262,

                  —

                  având în vedere articolul 94 și anexa IV la Regulamentul său de procedură,

                  —

                  având în vedere raportul Comisiei pentru control bugetar (A8-0097/2019),

         1.

            acordă secretarului general al Curții de Conturi descărcarea de gestiune pentru execuția bugetului Curții de Conturi aferent exercițiului financiar 2017;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Curții de Conturi, Consiliului European, Consiliului, Comisiei, Curții de Justiție a Uniunii Europene, Ombudsmanului European, Autorității Europene pentru Protecția Datelor și Serviciului European de Acțiune Externă și de a asigura publicarea acestora în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO L 51, 28.2.2017.

         (2)  JO C 348, 28.9.2018, p. 1.

         (3)  JO C 357, 4.10.2018, p. 1.

         (4)  JO C 357, 4.10.2018, p. 9.

         (5)  JO L 298, 26.10.2012, p. 1.

         (6)  JO L 193, 30.7.2018, p. 1.


title: Decizia (UE) 2019/1424 a Parlamentului European din 26 martie 2019 privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea X – Serviciul European de Acțiune Externă

text:
               27.9.2019

               RO

               Jurnalul Oficial al Uniunii Europene

               L 249/111

      DECIZIA (UE) 2019/1424 A PARLAMENTULUI EUROPEAN
      din 26 martie 2019
      privind descărcarea de gestiune pentru execuția bugetului general al Uniunii Europene aferent exercițiului financiar 2017, secțiunea X – Serviciul European de Acțiune Externă
      PARLAMENTUL EUROPEAN,

                  —

                  având în vedere bugetul general al Uniunii Europene aferent exercițiului financiar 2017 (1),

                  —

                  având în vedere conturile anuale consolidate ale Uniunii Europene pentru exercițiul financiar 2017 [COM(2018) 521 – C8-0327/2018] (2),

                  —

                  având în vedere Raportul anual al Curții de Conturi referitor la execuția bugetului privind exercițiul financiar 2017, însoțit de răspunsurile instituțiilor (3),

                  —

                  având în vedere declarația de asigurare (4) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2017 în temeiul articolului 287 din Tratatul privind funcționarea Uniunii Europene,

                  —

                  având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (5), în special articolele 55, 99 și 164-167,

                  —

                  având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (6), în special articolele 59, 118, 260, 260 și 263,

                  —

                  având în vedere articolul 94 și anexa IV la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru afaceri externe (A8-0109/2019),

         1.

            acordă Înaltului Reprezentant al Uniunii pentru afaceri externe și politica de securitate descărcarea de gestiune pentru execuția bugetului Serviciului European de Acțiune Externă aferent exercițiului financiar 2017;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Serviciului European de Acțiune Externă, Consiliului European, Consiliului, Comisiei, Curții de Conturi, Curții de Justiție a Uniunii Europene, Ombudsmanului European și Autorității Europene pentru Protecția Datelor, precum și de a asigura publicarea acestora în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO L 51, 28.2.2017.

         (2)  JO C 348, 28.9.2018, p. 1.

         (3)  JO C 357, 4.10.2018, p. 1.

         (4)  JO C 357, 4.10.2018, p. 9.

         (5)  JO L 298, 26.10.2012, p. 1.

         (6)  JO L 193, 30.7.2018, p. 1.


Decizia Comisiei din 24/09/2019 de declarare a unei concentrări compatibilă cu piaţa comună (Cazul COMP/M.9523 - Münchener Rückversicherungs-Gesellschaft Aktiengesellschaft in München / DIF Management B.V. / Green Investment Group Limited / Covanta Holding Corporation) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 16/04/2018 de declarare a unei concentrări compatibilă cu piaţa comună (Cazul COMP/M.8765 - Lenovo Group Limited / Fujitsu Limited / Fujitsu Client Computing Limited) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 23/07/2018 de declarare a unei concentrări compatibilă cu piaţa comună (Cazul COMP/M.8896 - Macquarie Infrastructure and Real Assets (Europe) Limited / The Goldman Sachs Group, Inc. / HES International B.V.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE) 2018/1464 a Consiliului din 28 septembrie 2018 privind poziția care urmează să fie adoptată, în numele Uniunii Europene, în cadrul Comitetului CETA pentru comerț și dezvoltare durabilă instituit prin Acordul economic și comercial cuprinzător dintre Canada, pe de o parte, și Uniunea Europeană și statele sale membre, pe de altă parte, în ceea ce privește stabilirea listelor de persoane care doresc să acționeze în calitate de membri ai grupurilor de experți în conformitate cu capitolul douăzeci și trei și capitolul douăzeci și patru din acord

text:
                  1.10.2018

                  RO

                  Jurnalul Oficial al Uniunii Europene

                  L 245/12

         DECIZIA (UE) 2018/1464 A CONSILIULUI
         din 28 septembrie 2018
         privind poziția care urmează să fie adoptată, în numele Uniunii Europene, în cadrul Comitetului CETA pentru comerț și dezvoltare durabilă instituit prin Acordul economic și comercial cuprinzător dintre Canada, pe de o parte, și Uniunea Europeană și statele sale membre, pe de altă parte, în ceea ce privește stabilirea listelor de persoane care doresc să acționeze în calitate de membri ai grupurilor de experți în conformitate cu capitolul douăzeci și trei și capitolul douăzeci și patru din acord
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Decizia (UE) 2017/37 a Consiliului (1) prevede semnarea, în numele Uniunii Europene, a Acordului economic și comercial cuprinzător (CETA) dintre Canada, pe de o parte, și Uniunea Europeană și statele sale membre, pe de altă parte (denumit în continuare „acordul”). Acordul a fost semnat la data de 30 octombrie 2016.

                     (2)

                     Decizia (UE) 2017/38 a Consiliului (2) prevede aplicarea cu titlu provizoriu a unor părți ale acordului, inclusiv înființarea Comitetului mixt CETA și a comitetelor specializate. Respectivele părți ale acordului se aplică cu titlu provizoriu de la 21 septembrie 2017.

                     (3)

                     În temeiul articolului 26.2 alineatul (1) litera (g) din acord, a fost instituit Comitetul CETA pentru comerț și dezvoltare durabilă.

                     (4)

                     În conformitate cu articolele 23.10 și 24.15 din acord, în cursul primei sale reuniuni, Comitetul CETA pentru comerț și dezvoltare durabilă urmează să adopte o decizie de stabilire a unor liste de persoane care sunt dispuse și capabile să acționeze în calitate de membri ai grupurilor de experți în conformitate cu capitolul douăzeci și trei (Comerțul și munca) și capitolul douăzeci și patru (Comerțul și mediul) din acord.

                     (5)

                     Prin urmare, este oportun să se stabilească poziția care urmează să fie adoptată în numele Uniunii, în cadrul Comitetului CETA pentru comerț și dezvoltare durabilă, pe baza proiectului anexat de decizie de stabilire a unor liste de persoane care sunt dispuse să acționeze în calitate de membri ai grupurilor de experți în conformitate cu capitolul douăzeci și trei și capitolul douăzeci și patru din acord,

               ADOPTĂ PREZENTA DECIZIE:

            Articolul 1
            Poziția care urmează să fie adoptată, în numele Uniunii, în cadrul primei reuniuni a Comitetului CETA pentru comerț și dezvoltare durabilă instituit prin Acordul economic și comercial cuprinzător (CETA) dintre Canada, pe de o parte, și Uniunea Europeană și statele sale membre, pe de altă parte, în ceea ce privește stabilirea listelor de persoane care doresc să acționeze în calitate de membri ai grupurilor de experți în conformitate cu capitolul douăzeci și trei și capitolul douăzeci și patru din acord se bazează pe proiectul de decizie a Comitetului CETA pentru comerț și dezvoltare durabilă anexat la prezenta decizie.

            Articolul 2
            Prezenta decizie se adresează Comisiei.

            Adoptată la Bruxelles, 28 septembrie 2018.

                  Pentru Consiliu

                  Președintele

               M. SCHRAMBÖCK

            (1)  Decizia (UE) 2017/37 a Consiliului din 28 octombrie 2016 privind semnarea, în numele Uniunii Europene, a Acordului economic și comercial cuprinzător (CETA) dintre Canada, pe de o parte, și Uniunea Europeană și statele sale membre, pe de altă parte (JO L 11, 14.1.2017, p. 1).

            (2)  Decizia (UE) 2017/38 a Consiliului din 28 octombrie 2016 privind aplicarea cu titlu provizoriu a Acordului economic și comercial cuprinzător (CETA) dintre Canada, pe de o parte, și Uniunea Europeană și statele sale membre, pe de altă parte (JO L 11, 14.1.2017, p. 1080).

            PROIECT
            DECIZIA NR. [X /2018] A COMITETULUI CETA PENTRU COMERȚ ȘI DEZVOLTARE DURABILĂ
            din xxx
            de stabilire a listelor de persoane care doresc să acționeze în calitate de membri ai grupurilor de experți în conformitate cu capitolul douăzeci și trei și capitolul douăzeci și patru din acord
            COMITETUL CETA PENTRU COMERȚ ȘI DEZVOLTARE DURABILĂ,
            având în vedere Acordul economic și comercial cuprinzător (CETA) dintre Canada, pe de o parte, și Uniunea Europeană și statele sale membre, pe de altă parte, și în special articolul 23.10 alineatele (6) și (7) și articolul 24.15 alineatele (6) și (7),
            întrucât:

                        (1)

                        În conformitate cu articolul 30.7 alineatul (3) din acord, anumite părți ale acestuia au fost aplicate cu titlu provizoriu de la 21 septembrie 2017.

                        (2)

                        În conformitate cu articolul 23.10 alineatul (6) din acord, Comitetul CETA pentru comerț și dezvoltare durabilă trebuie să întocmească o listă cu cel puțin nouă persoane care doresc și sunt capabile să acționeze în calitate de membri ai grupurilor de experți cu privire la chestiunile referitoare la capitolul douăzeci și trei (Comerțul și munca) și care, în temeiul alineatului (7), dețin cunoștințe de specialitate sau expertiză în dreptul muncii, în alte aspecte abordate în capitolul douăzeci și trei sau în soluționarea litigiilor care decurg din acordurile internaționale.

                        (3)

                        În conformitate cu articolul 24.15 alineatul (6) din acord, Comitetul CETA pentru comerț și dezvoltare durabilă trebuie să întocmească o listă cu cel puțin nouă persoane care doresc și sunt capabile să acționeze în calitate de membri ai grupurilor de experți cu privire la chestiunile care decurg din capitolul douăzeci și patru (Comerțul și mediul) și care, în temeiul alineatului (7), dețin cunoștințe de specialitate sau expertiză în dreptul mediului, în aspectele abordate în capitolul douăzeci și patru sau în soluționarea litigiilor care decurg din acordurile internaționale.

                        (4)

                        În conformitate cu articolul 23.10 alineatul (6) și cu articolul 24.15 alineatul (6), fiecare listă este constituită din cel puțin trei persoane numite de fiecare parte și din cel puțin trei persoane numite de părți care nu sunt resortisanți ai niciuneia dintre părți și care sunt dispuse și capabile a servi ca președinte al unui grup de experți,

                  ADOPTĂ PREZENTA DECIZIE:

                        1.

                        Se stabilesc listele de persoane care doresc să acționeze în calitate de membri ai grupurilor de experți, astfel cum figurează în anexă.

                        2.

                        Prezenta decizie intră în vigoare la data adoptării sale de către Comitetul CETA pentru comerț și dezvoltare durabilă.

                     Pentru COMITETUL CETA PENTRU COMERȚ ȘI DEZVOLTARE DURABILĂ

                     Pentru UE

                     Pentru Canada

            ANEXĂ

               LISTA PERSOANELOR CARE DORESC SĂ ACȚIONEZE ÎN CALITATE DE MEMBRI AI GRUPURILOR DE EXPERȚI CU PRIVIRE LA CHESTIUNILE CARE DECURG DIN CAPITOLUL DOUĂZECI ȘI TREI (COMERȚUL ȘI MUNCA) DIN ACORD

               Persoane cu cunoștințe de specialitate sau expertiză în dreptul muncii, în alte aspecte abordate în capitolul douăzeci și trei sau în soluționarea litigiilor care decurg din acorduri internaționale:

            Persoane numite de către Canada:

                        Kevin Banks

                        Adelle Blackett

                        Carol Nelder-Corvari

                  Persoane numite de către Uniunea Europeană:

                        Jorge Cardona

                        Eddy Laurijssen

                        Karin Lukas

                  Președinți (a căror naționalitate diferă de naționalitățile părților):

                        Janice Bellace

                        Kathleen Claussen

                        Christian Häberli

                        Jill Murray

                        Patrick Pearsall

                        Ross Wilson

               LISTA PERSOANELOR CARE DORESC SĂ ACȚIONEZE ÎN CALITATE DE MEMBRI AI GRUPURILOR DE EXPERȚI CU PRIVIRE LA CHESTIUNILE CARE DECURG DIN CAPITOLUL DOUĂZECI ȘI PATRU (COMERȚUL ȘI MEDIUL) DIN ACORD

               Persoane cu cunoștințe de specialitate sau expertiză în dreptul mediului, în alte aspecte abordate în capitolul douăzeci și patru sau în soluționarea litigiilor care decurg din acorduri internaționale:

            Persoane numite de către Canada:

                        Anne Daniel

                        Armand de Mestral

                        Elaine Feldman

                        Matthew Kronby

                        Brendan McGivern

                  Persoane numite de către Uniunea Europeană:

                        Laurence Boisson de Chazournes

                        Hélène Ruiz Fabri

                        Geert Van Calster

                  Președinți (a căror naționalitate diferă de naționalitățile părților):

                        Arthur Edmond Appleton

                        James Bacchus

                        Nathalie Bernasconi-Osterwalder

                        Christian Häberli


title: Decizia (PESC) 2018/1465 a Consiliului din 28 septembrie 2018 de modificare a Deciziei (PESC) 2015/1333 privind măsuri restrictive având în vedere situația din Libia

text:
                  1.10.2018

                  RO

                  Jurnalul Oficial al Uniunii Europene

                  L 245/16

         DECIZIA (PESC) 2018/1465 A CONSILIULUI
         din 28 septembrie 2018
         de modificare a Deciziei (PESC) 2015/1333 privind măsuri restrictive având în vedere situația din Libia
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 31 iulie 2015, Consiliul a adoptat Decizia (PESC) 2015/1333 (1).

                     (2)

                     La 21 martie 2018, Consiliul a adoptat Decizia (PESC) 2018/476 (2).

                     (3)

                     Având în vedere instabilitatea permanentă și gravitatea situației din Libia, Consiliul a decis ca măsurile restrictive referitoare la trei persoane să fie prelungite pentru o perioadă suplimentară de șase luni.

                     (4)

                     Prin urmare, Decizia (PESC) 2015/1333 ar trebui modificată în consecință,

               ADOPTĂ PREZENTA DECIZIE:

            Articolul 1
            La articolul 17 din Decizia (PESC) 2015/1333, alineatele (3) și (4) se înlocuiesc cu următorul text:

                  „(3)   Măsurile menționate la articolul 8 alineatul (2) se aplică în ceea ce privește rubricile 14, 15 și 16 din anexa II până la 2 aprilie 2019.

                  (4)   Măsurile menționate la articolul 9 alineatul (2) se aplică în ceea ce privește rubricile 19, 20 și 21 din anexa IV până la 2 aprilie 2019.”

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.

            Adoptată la Bruxelles, 28 septembrie 2018.

                  Pentru Consiliu

                  Președintele

               M. SCHRAMBÖCK

            (1)  Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (JO L 206, 1.8.2015, p. 34).

            (2)  Decizia (PESC) 2018/476 a Consiliului din 21 martie 2018 de modificare a Deciziei (PESC) 2015/1333 privind măsuri restrictive având în vedere situația din Libia (JO L 79, 22.3.2018, p. 30).


title: Decizia (UE) 2018/1466 a Autorității Europene pentru Valori Mobiliare și Piețe din 21 septembrie 2018 de reînnoire și de modificare a interdicției temporare din Decizia (UE) 2018/795 privind comercializarea, distribuția sau vânzarea de opțiuni binare clienților de retail

text:
                  1.10.2018

                  RO

                  Jurnalul Oficial al Uniunii Europene

                  L 245/17

         DECIZIA (UE) 2018/1466 A AUTORITĂȚII EUROPENE PENTRU VALORI MOBILIARE ȘI PIEȚE
         din 21 septembrie 2018
         de reînnoire și de modificare a interdicției temporare din Decizia (UE) 2018/795 privind comercializarea, distribuția sau vânzarea de opțiuni binare clienților de retail
         CONSILIUL SUPRAVEGHETORILOR AUTORITĂȚII EUROPENE PENTRU VALORI MOBILIARE ȘI PIEȚE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea Europeană pentru Valori Mobiliare și Piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (1), în special articolul 9 alineatul (5), articolul 43 alineatul (2) și articolul 44 alineatul (1),
         având în vedere Regulamentul (UE) nr. 600/2014 al Parlamentului European și al Consiliului din 15 mai 2014 privind piețele instrumentelor financiare și de modificare a Regulamentului (UE) nr. 648/2012 (2), în special articolul 40,
         având în vedere Regulamentul delegat (UE) 2017/567 al Comisiei din 18 mai 2016 de completare a Regulamentului (UE) nr. 600/2014 al Parlamentului European și al Consiliului în ceea ce privește definițiile, transparența, comprimarea portofoliilor și măsurile de supraveghere privind intervenția asupra produselor și pozițiile (3), în special articolul 19,
         întrucât:

                     (1)

                     Prin Decizia (UE) 2018/795 (4), Autoritatea Europeană pentru Valori Mobiliare și Piețe (ESMA) a interzis comercializarea, distribuția sau vânzarea de opțiuni binare clienților de retail începând cu data de 2 iulie 2018 pentru o perioadă de trei luni.

                     (2)

                     În conformitate cu articolul 40 alineatul (6) din Regulamentul (UE) nr. 600/2014, ESMA trebuie să revizuiască o măsură de intervenție temporară asupra produselor la intervale corespunzătoare și cel puțin o dată la trei luni.

                     (3)

                     Revizuirea de către ESMA a interdicției privind opțiunile binare se bazează, printre altele, pe un sondaj realizat în rândul autorităților naționale competente (5) (ANC-uri) referitor la aplicarea în practică și la impactul măsurii de intervenție asupra produselor, precum și pe informații suplimentare furnizate de ANC-uri și de părțile interesate.

                     (4)

                     ANC-urile au identificat doar un număr restrâns de exemple de neconformitate cu măsurile ESMA de intervenție asupra produselor. Mai mult, de la anunțarea măsurilor convenite, la 27 martie 2018, nu s-au mai acordat autorizații noi firmelor care se ocupă de comercializarea, distribuția sau vânzarea de opțiuni binare.

                     (5)

                     ANC-urile au raportat o ușoară creștere a numărului de clienți tratați drept clienți profesionali la cerere în cursul lunii iulie 2018, față de luna iulie 2017. Numărul clienților profesionali la cerere este însă relativ mic față de numărul anterior al clienților de retail ai furnizorilor de opțiuni binare. ESMA este conștientă de faptul că unele firme din țări terțe abordează în mod activ clienți din Uniune. Totuși, dacă nu sunt autorizate sau înregistrate în Uniune, aceste firme nu pot furniza servicii clienților stabiliți sau situați în Uniune decât la inițiativa exclusivă a acestora. ESMA este conștientă și de faptul că există firme care au început să furnizeze alte produse de investiții speculative. ESMA va continua să monitorizeze oferta alcătuită din aceste produse pentru a stabili dacă se impune luarea altor măsuri la nivelul Uniunii.

                     (6)

                     În perioada de revizuire, ESMA nu a obținut dovezi care să-i contrazică constatarea generală referitoare la o preocupare semnificativă în legătură cu protecția investitorilor identificată în Decizia (UE) 2018/795. Prin urmare, ESMA a concluzionat că preocuparea semnificativă în legătură cu protecția investitorilor identificată în Decizia (UE) 2018/795 ar continua să existe dacă decizia sa de a interzice comercializarea, distribuția sau vânzarea de opțiuni binare clienților de retail nu este reînnoită.

                     (7)

                     De la adoptarea deciziei respective, cerințele de reglementare existente aplicabile în temeiul dreptului Uniunii nu s-au schimbat și nu contracarează nici în prezent amenințarea identificată de ESMA. Mai mult, ANC-urile nu au luat măsuri pentru contracararea amenințării sau acțiunile întreprinse nu contracarează în mod corespunzător amenințarea. În special, de la adoptarea deciziei, niciuna dintre ANC-uri nu a adoptat propria măsură națională de intervenție asupra produselor în temeiul articolului 42 din Regulamentul (UE) nr. 600/2014 (6).

                     (8)

                     Reînnoirea interdicției stabilite în Decizia (UE) 2018/795 nu are un efect negativ asupra eficienței piețelor financiare sau asupra investitorilor care să fie disproporționat în raport cu beneficiile acțiunii și nu creează un risc de arbitraj de reglementare din aceleași motive prevăzute în decizia respectivă.

                     (9)

                     Dacă interdicția temporară nu este reînnoită, ESMA consideră că opțiunile binare ar putea fi din nou oferite clienților de retail și că aceleași produse sau produse asemănătoare cu cele care au dus la prejudicierea consumatorilor, identificată în Decizia (UE) 2018/795, ar putea să revină pe piață.

                     (10)

                     Din aceste motive și ținând seama de motivele prevăzute în Decizia (UE) 2018/795, ESMA a hotărât să reînnoiască interdicția pentru o perioadă suplimentară de trei luni, cu scopul de a aborda preocuparea semnificativă în legătură cu protecția investitorilor.

                     (11)

                     La reînnoirea interdicției, ESMA a examinat cu atenție dacă există noi dovezi referitoare la produse specifice vizate de măsura respectivă, care ar trebui scutite în perioada reînnoită de aplicare, având în vedere că caracteristicile lor specifice nu generează preocuparea semnificativă în legătură cu protecția investitorilor stabilită în Decizia (UE) 2018/795.

                     (12)

                     În această privință, ESMA a obținut informații noi despre opțiuni binare care sunt pe termen suficient de lung, sunt însoțite de un prospect și sunt acoperite în întregime de furnizor sau de altă entitate din grupul furnizorului, neexistând probabilitatea ca acestea să genereze preocuparea semnificativă în legătură cu protecția investitorilor identificată în Decizia (UE) 2018/795. Un exemplu de o asemenea opțiune binară este inline warrant care îndeplinește cumulativ aceste condiții.

                     (13)

                     Deși gradul de complexitate al acestui tip specific de opțiune binară este comparabil cu cel al opțiunilor binare în general, cerința termenului minim atenuează efectele negative ale complexității și opacității pentru investitori. Investitorii se pot informa în mod mai rezonabil cu privire la această piață în cursul unei perioade de 90 de zile sau mai lungi de la data la care a fost emis pentru prima dată produsul decât ar fi putut-o face în cazul termenelor foarte scurte, specifice pieței mai mari de opțiuni binare, care existau înainte de aplicarea Deciziei (UE) 2018/795. Termenul de minimum 90 de zile reduce marja de realizare a tranzacțiilor speculative repetate frecvent care agravează pierderile și care sunt asociate cu comportamentul de dependență.

                     (14)

                     O caracteristică specifică a opțiunilor binare care amplifică semnificativ potențialele consecințe negative și care exacerbează discrepanța dintre randamentele pentru investitori și riscul de pierderi este conflictul de interese care există între mulți furnizori de opțiuni binare și clienții acestora. Unele firme oferă însă opțiuni binare care sunt acoperite în întregime împotriva riscului de piață pe toată durata termenelor lor. Atunci când o asemenea activitate de acoperire se referă la furnizarea unei opțiuni binare și este desfășurată de furnizor sau de altă entitate din grupul furnizorului și dacă nu se înregistrează nici profituri, nici pierderi cu privire la opțiunea binară de către niciuna dintre entitățile din grup, în afară de comisioanele declarate anterior, comisioanele de tranzacție și taxele aferente, conflictul de interese dintre furnizor și client se reduce considerabil. În special, profitul net rezultat din opțiunea binară nu este determinat în esență de rentabilitatea sa. Furnizorii acoperiți nu sunt încurajați să raporteze incorect prețurile activelor suport sau să speculeze împotriva clientului.

                     (15)

                     Dovezile primite de ESMA sugerează că modelele comerciale acoperite sunt comparabile cu ofertele de opțiuni binare cu termene suficient de lungi, spre deosebire de modelele comerciale neacoperite caracterizate prin oferte pe termen scurt. ANC-urile (7) care supraveghează piețele pe care furnizorii acoperiți oferă opțiuni binare securitizate pe termen lung au confirmat că, în privința acestor produse, nu au identificat cazuri raportate de prejudicii semnificative aduse clienților de retail individuali. Mai mult, BaFin nu a primit nicio plângere din partea investitorilor în legătură cu inline warrants.

                     (16)

                     În plus, în acest context, cerința ca opțiunile binare puse la dispoziția investitorilor de retail să fie însoțite de un prospect aprobat în conformitate cu Directiva 2003/71/CE a Parlamentului European și a Consiliului (8) urmărește să asigure un nivel minim de transparență al acestor produse cu termen mai lung. Cerința respectivă garantează că, în ceea ce privește comercializarea, distribuția sau vânzarea acestor produse clienților de retail, sunt puse la dispoziția investitorilor informațiile prescrise despre furnizor, inclusiv despre modelul de afaceri și declarațiile financiare ale acestuia, precum și despre riscurile și caracteristicile produsului. Mai mult, prospectul face obiectul controlului din partea ANC-ului relevant.

                     (17)

                     Totodată, nu există dovezi specifice produselor conform cărora activitățile de comercializare și de distribuție în legătură cu opțiuni binare pe termen suficient de lung, cu prospect și acoperite în întregime de furnizor sau de altă entitate din grupul furnizorului, constau în practici de comercializare agresive sau în tehnici de comunicare înșelătoare.

                     (18)

                     Cu toate că existența oricăruia dintre criterii considerat separat nu ar fi suficientă pentru a contracara riscul prejudiciilor pentru investitori, ESMA a obținut dovezi noi în perioada de revizuire, conform cărora este puțin probabil ca o opțiune binară care beneficiază de efectul cumulativ al unui prospect aprobat, al unui termen suficient de lung și al acoperirii în întregime de către furnizor sau de către entitatea din grupul acestuia să genereze preocuparea semnificativă în legătură cu protecția investitorilor identificată în Decizia (UE) 2018/795. În consecință, opțiunile binare care îndeplinesc aceste trei criterii trebuie excluse în mod explicit din domeniul de aplicare al reînnoirii măsurii ESMA de intervenție temporară asupra produselor.

                     (19)

                     ESMA va continua să revizuiască aceste produse și va acționa în consecință. În special, ESMA ia în considerare riscul ca excluderea să fie utilizată de un furnizor de opțiuni binare pentru a oferi produse cu caracteristici comparabile cu cele care generează preocupări semnificative în legătură cu protecția investitorilor, de exemplu, emițând produse care stimulează comportamentul de tranzacționare de scurtă durată prin stabilirea barierei aproape de prețul de piață al activului suport la emisiune. ESMA și ANC-urile vor urmări dacă apar noi tendințe de distribuție și vor acorda o atenție deosebită produselor care, în pofida termenelor lungi, sunt destinate să stimuleze un astfel de comportament de tranzacționare de scurtă durată.

                     (20)

                     În cursul revizuirii, ESMA a obținut, de asemenea, informații despre produse existente care, la scadență, înregistrează una din două plăți determinate în prealabil, niciuna din ele nefiind mai mică decât investiția inițială. Plata pentru acest tip de opțiune binară poate fi una mai mare sau una mai mică, dar în ambele situații investitorul nu ar pierde bani comparativ cu investiția sa totală în produs. Decizia (UE) 2018/795 vizează produsele care presupun riscul ca investitorii să suporte pierderi semnificative în raport cu investiția lor totală în produs. Prin urmare, din motive de securitate juridică, această reînnoire trebuie să excludă în mod explicit produsele a căror structură de randament nu prezintă risc pentru capitalul investitorului.

                     (21)

                     Întrucât măsurile propuse se pot referi, într-o măsură limitată, la instrumente financiare derivate pe mărfuri agricole, ESMA a consultat organismele publice competente în supravegherea, administrarea și reglementarea piețelor agricole fizice în temeiul Regulamentului (CE) nr. 1234/2007 al Consiliului (9). Niciunul din aceste organisme nu a ridicat obiecții legate de propunerea de reînnoire a măsurilor.

                     (22)

                     ESMA a comunicat ANC-urilor propunerea de decizie de reînnoire,

               ADOPTĂ PREZENTA DECIZIE:

            Articolul 1
            Interdicția temporară a opțiunilor binare în ceea ce privește clienții de retail

               (1)   Este interzisă comercializarea, distribuția sau vânzarea către clienții de retail a opțiunilor binare.

               (2)   În sensul alineatului (1), indiferent dacă este tranzacționată într-un loc de tranzacționare, o opțiune binară este un instrument financiar derivat care întrunește următoarele condiții:

                           (a)

                           trebuie să fie decontată în numerar sau poate fi decontată în numerar la alegerea uneia dintre părți, alta decât din cauza neîndeplinirii obligațiilor de plată sau a altui eveniment de reziliere;

                           (b)

                           prevede plata numai la lichidare sau la scadență;

                           (c)

                           plata acesteia este limitată la:

                                       (i)

                                       o sumă fixă determinată în prealabil sau egală cu zero, dacă activul suport al instrumentului financiar derivat întrunește una sau mai multe condiții determinate în prealabil și

                                       (ii)

                                       o sumă fixă determinată în prealabil sau egală cu zero, dacă activul suport al instrumentului financiar derivat nu întrunește una sau mai multe condiții determinate în prealabil.

               (3)   Interdicția de la alineatul (1) nu se aplică în cazul:

                           (a)

                           opțiunii binare pentru care suma mai mică dintre cele două sume fixe determinate în prealabil este cel puțin egală cu plata totală efectuată de clientul de retail pentru opțiunea binară, incluzând comisioanele, comisioanele de tranzacție și celelalte costuri aferente;

                           (b)

                           opțiunii binare care întrunește următoarele condiții:

                                       (i)

                                       termenul de la emisiune la scadență este de cel puțin 90 de zile calendaristice;

                                       (ii)

                                       este pus la dispoziția publicului un prospect elaborat și aprobat în conformitate cu Directiva 2003/71/CE și

                                       (iii)

                                       opțiunea binară nu expune furnizorul la riscul de piață pe toată durata termenului opțiunii binare, iar furnizorul sau oricare dintre entitățile din grupul acestuia nu înregistrează alte profituri sau pierderi din opțiunea binară în afară de comisioanele declarate anterior, comisioanele de tranzacție sau celelalte costuri aferente.

            Articolul 2
            Interzicerea participării la activități de eludare
            Se interzice participarea, cu bună știință și în mod intenționat, la activități care au ca obiect sau efect eludarea cerințelor de la articolul 1, inclusiv prin acționarea ca înlocuitor pentru furnizorul de opțiuni binare.

            Articolul 3
            Intrarea în vigoare și aplicarea

               (1)   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

               (2)   Prezenta decizie se aplică de la 2 octombrie 2018 pentru o perioadă de 3 luni.

            Adoptată la Paris, 21 septembrie 2018.

                  Pentru Consiliul supraveghetorilor

               Steven MAIJOOR

                  Președinte

            (1)  JO L 331, 15.12.2010, p. 84.

            (2)  JO L 173, 12.6.2014, p. 84.

            (3)  JO L 87, 31.3.2017, p. 90.

            (4)  Decizia (UE) 2018/795 a Autorității Europene pentru Valori Mobiliare și Piețe din 22 mai 2018 pentru interzicerea temporară a comercializării, distribuției sau vânzării de opțiuni binare clienților de retail din Uniune în conformitate cu articolul 40 din Regulamentul (UE) nr. 600/2014 al Parlamentului European și al Consiliului (JO L 136, 1.6.2018, p. 31).

            (5)  Au răspuns 20 de ANC-uri: Comisia pentru Valori Mobiliare și Schimb din Cipru (CY-CySEC), Comisión Nacional del Mercado de Valores (ES – CNMV), Autoriteit Financiele Markten (NL-AFM), Banca Națională Centrală Cehă (CZ – CNB), Finanzmarktaufsicht (AT – FMA), Autoritatea de Supraveghere Financiară din Finlanda (FI – FSA), Comissăo do Mercado de Valores Mobiliários (PT – CMVM), Autoritatea pentru Servicii Financiare din Malta (MT – MFSA), Autoritatea de Supraveghere Financiară (IS – FME), Autoritatea pentru Servicii Financiare și Piețe (BE – FSMA), Commissione Nazionale per le Società e la Borsa (IT – Consob), Comisia de Supraveghere Financiară (BG – FSC), Bundesanstalt für Finanzdienstleistungsaufsicht (DE – BaFin), Autorité des Marchés Financiers (FR – AMF), Magyar Nemzeti Bank (HU – MNB), Autoritatea de Conduită Financiară (UK – FCA), Commission de Surveillance du Secteur Financier (LU – CSSF), Autoritatea de Supraveghere Financiară din România (RO – FSA), Agencija za trg vrednostnih papirjev (SL – SMA), Banca Centrală a Irlandei (IE – CBI).

            (6)  La 4 iunie 2018, o autoritate competentă dintr-un stat SEE-AELS, NO-Finanstilsynet, a adoptat măsuri naționale de intervenție asupra produselor care au aceiași termeni și aceleași date de aplicare ca cele ale măsurilor ESMA. Mai mult, la 5 iulie 2018, Autoritatea de Supraveghere Financiară din Islanda a publicat că, în opinia sa, comercializarea, distribuția sau vânzarea de opțiuni binare contravine procedurilor și practicilor comerciale solide și adecvate referitoare la tranzacționarea de valori imobiliare, în temeiul legislației sale naționale (articolul 5 din Legea nr. 108/2007 privind tranzacțiile de valori imobiliare).

            (7)  DE-BaFin, FR-AMF

            (8)  Directiva 2003/71/CE a Parlamentului European și a Consiliului din 4 noiembrie 2003 privind prospectul care trebuie publicat în cazul unei oferte publice de valori mobiliare sau pentru admiterea valorilor mobiliare la tranzacționare și de modificare a Directivei 2001/34/CE (JO L 345, 31.12.2003, p. 64).

            (9)  Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (JO L 299, 16.11.2007, p. 1).


Decizia Comisiei din 29/06/2018 de declarare a unei concentrări compatibilă cu piaţa comună (Cazul COMP/M.8889 - Teva Pharmaceutical Industries / The Procter & Gamble Company) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


               11.10.2018

               RO

               Jurnalul Oficial al Uniunii Europene

               C 369/162

      P8_TA(2017)0479
      Cerere de apărare a privilegiilor și imunităților Eleonorei Forenza
      Decizia Parlamentului European din 12 decembrie 2017 privind cererea de apărare a privilegiilor și imunităților Eleonorei Forenza (2017/2199(IMM))
      (2018/C 369/18)

         Parlamentul European,

                  —

                  având în vedere cererea Gabrielei Zimmer din 20 iulie 2017, comunicată în ședința plenară din 11 septembrie 2017, pentru apărarea privilegiilor și imunităților Eleonorei Forenza în legătură cu un incident în care a fost victimă, în timpul unei demonstrații care a avut loc cu ocazia summitului G20 de la Hamburg, pe 8 iulie 2017,

                  —

                  în urma audierii Eleonorei Forenza, în conformitate cu articolul 9 alineatul (6) din Regulamentul de procedură,

                  —

                  având în vedere articolele 8 și 9 din Protocolul nr. 7 privind privilegiile și imunitățile Uniunii Europene, precum și articolul 6 alineatul (2) din Actul din 20 septembrie 1976 privind alegerea membrilor Parlamentului European prin vot universal direct,

                  —

                  având în vedere hotărârile Curții de Justiție a Uniunii Europene din 12 mai 1964, 10 iulie 1986, 15 și 21 octombrie 2008, 19 martie 2010, 6 septembrie 2011 și 17 ianuarie 2013 (1),

                  —

                  având în vedere articolul 5 alineatul (2), articolul 7 și articolul 9 din Regulamentul său de procedură,

                  —

                  având în vedere raportul Comisiei pentru afaceri juridice (A8-0398/2017),

                  A.

                  întrucât Gabriele Zimmer, deputată în Parlamentul European și președintă a Grupului GUE/NGL, a cerut, în conformitate cu articolele 8 și 9 din Protocolul nr. 7, apărarea imunității parlamentare a Eleonorei Forenza, deputată din același grup, care a fost percheziționată și apoi plasată în detenție de poliția germană împreună cu un grup de alți activiști, în timpul unei demonstrații care a avut loc cu ocazia summitului G20 de la Hamburg, la 8 iulie 2017; întrucât percheziția și arestarea au avut loc după demonstrația respectivă, în timp ce dna Forenza și grupul său se îndreptau spre un loc unde urmau să ia prânzul împreună;

                  B.

                  întrucât Parlamentul dispune de o largă putere de apreciere în ceea ce privește orientarea pe care dorește să o dea unei decizii adoptate ca urmare a unei cereri de apărare a imunității unui deputat (2);

                  C.

                  întrucât articolele 8 și 9 din Protocolul nr. 7 privind privilegiile și imunitățile Uniunii Europene se exclud reciproc (3); întrucât cazul de față nu privește o opinie exprimată de un deputat în Parlamentul European, ci mai degrabă un comportament presupus a fi periculos pentru ordinea publică (participarea prezumată la o revoltă); întrucât, prin urmare, aplicabilitatea articolului 9 din Protocolul nr. 7 este evidentă;

                  D.

                  întrucât, în conformitate cu articolul 9 din Protocolul nr. 7 privind imunitățile și privilegiile Uniunii Europene, deputații europeni beneficiază, pe teritoriul statului lor de proveniență, de aceleași imunități ca și cele recunoscute membrilor parlamentului țării respective și nu pot fi deținuți sau urmăriți penal pe teritoriul niciunui alt stat membru; întrucât dna Forenza, deputată italiană în Parlamentul European, era în Germania și beneficia de această protecție;

                  E.

                  întrucât, conform cererii de apărare a imunității, dna Forenza și-a declarat, încă de la primele contacte cu poliția germană, statutul de deputată în Parlamentul European; întrucât a prezentat imediat documentele care atestau acest statut; întrucât a reușit să pună consulul italian de la Hamburg în contact cu agentul de poliție care dirija operațiunile;

                  F.

                  întrucât, în pofida statutului de deputată în Parlamentul European al dnei Forenza, poliția germană a percheziționat-o corporal amănunțit și a plasat-o apoi în detenție timp de peste patru ore;

                  G.

                  întrucât, având în vedere toate aceste elemente, poliția germană știa că aresta o deputată în Parlamentul European; întrucât acest lucru constituie o încălcare a Protocolului nr. 7 privind privilegiile și imunitățile Uniunii Europene, în special a articolului 9 primul paragraf litera (b);

                  H.

                  întrucât, având în vedere circumstanțele acestui caz, este evident că dna Forenza nu a fost arestată în flagrant delict, drept care excepția prevăzută la articolul 9 al treilea paragraf din Protocolul nr. 7 privind privilegiile și imunitățile Uniunii Europene nu este aplicabilă, iar dna Forenza beneficiază, prin urmare, în totalitate de imunitate;

                  1.

                  hotărăște să apere privilegiile și imunitățile Eleonorei Forenza;

                  2.

                  încredințează Președintelui sarcina de a transmite imediat prezenta decizie, precum și raportul comisiei competente, autorității competente a Republicii Federale Germania și dnei Eleonora Forenza.

         (1)  Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlamentul, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexate C-200/07 și C-201/07, ECLI:EU:C:2008:579, hotărârea Tribunalului din 19 martie 2010, Gollnisch/Parlamentul, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543, hotărârea Tribunalului din 17 ianuarie 2013, Gollnisch/Parlamentul, pronunțată în cauzele conexe T-346/11 și T-347/11, ECLI:EU:T:2013:23.

         (2)  Cauza T-42/06, Gollnisch/Parlamentul, citată anterior, punctul 101.

         (3)  Cauzele conexate C-200/07 și C-201/07, Marra/De Gregorio et Clemente, citate anterior, punctul 45.


               11.10.2018

               RO

               Jurnalul Oficial al Uniunii Europene

               C 369/181

      P8_TA(2017)0489
      Decizia de a nu formula obiecțiuni la o măsură de punere în aplicare: standardele tehnice de reglementare referitoare la obligația de tranzacționare pentru anumite instrumente financiare derivate
      Decizia Parlamentului European de a nu formula obiecțiuni la Regulamentul delegat al Comisiei din 17 noiembrie 2017 de completare a Regulamentului (UE) nr. 600/2014 al Parlamentului European și al Consiliului privind piețele instrumentelor financiare în ceea ce privește standardele tehnice de reglementare referitoare la obligația de tranzacționare pentru anumite instrumente financiare derivate (C(2017)07684 – 2017/2979(DEA))
      (2018/C 369/29)

         Parlamentul European,

                  —

                  având în vedere regulamentul delegat al Comisiei (C(2017)07684),

                  —

                  având în vedere scrisoarea Comisiei din 29 noiembrie 2017 prin care aceasta îi solicită să declare că nu va formula obiecțiuni la regulamentul delegat,

                  —

                  având în vedere scrisoarea Comisiei pentru afaceri economice și monetare adresată președintelui Conferinței președinților de comisie la 4 decembrie 2017,

                  —

                  având în vedere articolul 290 din Tratatul privind funcționarea Uniunii Europene,

                  —

                  având în vedere Regulamentul (UE) nr. 600/2014 al Parlamentului European și al Consiliului din 15 mai 2014 privind piețele instrumentelor financiare și de modificare a Regulamentului (UE) nr. 648/2012 (1) (MiFIR), în special articolul 32 alineatul (1) și articolul 50 alineatul (5),

                  —

                  având în vedere articolul 10 alineatul (1) și articolul 13 din Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (2),

                  —

                  având în vedere proiectul de standarde tehnice de reglementare referitoare la obligația de tranzacționare pentru anumite instrumente financiare derivate în temeiul MiFIR, prezentat de Autoritatea europeană pentru valori mobiliare și piețe (ESMA) la 28 septembrie 2017 în conformitate cu articolul 32 alineatul (1) din MiFIR,

                  —

                  având în vedere scrisoarea de însoțire transmisă de către ESMA Comisiei la 28 septembrie 2017 cu privire la proiectele de standarde tehnice de reglementare ale ESMA referitoare obligația de tranzacționare în temeiul MiFIR,

                  —

                  având în vedere recomandarea de decizie a Comisiei pentru afaceri economice și monetare,

                  —

                  având în vedere articolul 105 alineatul (6) din Regulamentul său de procedură,

                  —

                  având în vedere că nicio opoziție nu a fost exprimată în termenul prevăzut la articolul 105 alineatul (6) liniuța a treia și a patra din Regulamentul său de procedură, care a expirat la 12 decembrie 2017,

                  A.

                  întrucât regulamentul delegat stabilește, în anexă, clasele de instrumente financiare derivate care ar trebui să facă obiectul obligației de tranzacționare introduse de articolul 28 din MiFIR; întrucât instrumentele derivate supuse acestei obligații de tranzacționare pot fi tranzacționate numai pe o piață reglementată, în cadrul unui sistem multilateral de tranzacționare, al unui sistem organizat de tranzacționare sau într-un loc de tranzacționare dintr-o țară terță considerat echivalent de către Comisie;

                  B.

                  întrucât ESMA a transmis proiectul de standarde tehnice de reglementare (STR) la 28 septembrie 2017 alături de o scrisoare de însoțire adresată Comisiei, solicitând tuturor părților implicate să se angajeze să reducă termenele pentru a asigura îndeplinirea obiectivului politic privind aplicarea obligației de tranzacționare începând cu 3 ianuarie 2018; întrucât ESMA ia act, de asemenea, de faptul că un număr semnificativ de determinări de echivalență trebuie încă să fie finalizate înainte de intrarea în vigoare a obligației de tranzacționare;

                  C.

                  întrucât Parlamentul consideră că, având în vedere modificările aduse de Comisie textului, STR adoptate nu corespund proiectului de STR prezentat de ESMA și consideră că dispune de trei luni pentru a formula obiecții la proiectul de STR („perioada de control”);

                  D.

                  întrucât regulamentul delegat ar trebui să se aplice de la 3 ianuarie 2018, data intrării în vigoare a Directivei 2014/65/UE („MiFID II”) și a Regulamentului MiFIR, iar utilizarea întregii perioade de control de trei luni de care dispune Parlamentul ar depăși data intrării în vigoare a normelor privind obligația de tranzacționare;

                  E.

                  întrucât obligația de tranzacționare pentru instrumentele financiare derivate reprezintă un element important al angajamentelor convenite de liderii G20 la Pittsburgh în 2009;

                  F.

                  întrucât o publicare rapidă a regulamentului delegat în Jurnalul Oficial ar permite punerea în aplicare la timp a dispozițiilor aplicabile obligației de tranzacționare pentru instrumentele financiare derivate, precum și securitatea lor juridică;

                  G.

                  întrucât Parlamentul subliniază importanța finalizării, de către Comisie, a deciziilor de echivalare corespunzătoare înainte de intrarea în vigoare a obligației de tranzacționare;

                  H.

                  întrucât Parlamentul ia act de faptul că STR nu conțin dispoziții specifice privind tranzacțiile de tip „pachet” și că ar putea fi necesare orientări suplimentare din partea Comisiei și a ESMA cu privire la tratamentul aplicat pachetelor; întrucât Parlamentul consideră că aceste orientări ar trebui să fie în concordanță cu dispozițiile prevăzute de Directiva MiFID II „Quick Fix”,

                  1.

                  declară că nu formulează obiecțiuni la regulamentul delegat;

                  2.

                  încredințează Președintelui sarcina de a transmite prezenta decizie Consiliului și Comisiei.

         (1)  JO L 173, 12.6.2014, p. 84.

         (2)  JO L 331, 15.12.2010, p. 84.


title: Decizia (PESC) 2018/1540 a Consiliului din 15 octombrie 2018 de modificare a Deciziei (PESC) 2016/1693 privind măsuri restrictive împotriva ISIL (Da'esh) și Al-Qaida și a persoanelor, grupurilor, întreprinderilor și entităților asociate cu acestea

text:
                  15.10.2018

                  RO

                  Jurnalul Oficial al Uniunii Europene

                  LI 257/3

         DECIZIA (PESC) 2018/1540 A CONSILIULUI
         din 15 octombrie 2018
         de modificare a Deciziei (PESC) 2016/1693 privind măsuri restrictive împotriva ISIL (Da'esh) și Al-Qaida și a persoanelor, grupurilor, întreprinderilor și entităților asociate cu acestea
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere Decizia (PESC) 2016/1693 a Consiliului din 20 septembrie 2016 privind măsuri restrictive împotriva ISIL (Da'esh) și Al-Qaida și a persoanelor, grupurilor, întreprinderilor și entităților asociate cu acestea și de abrogare a Poziției comune 2002/402/PESC (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 20 septembrie 2016, Consiliul a adoptat Decizia (PESC) 2016/1693.

                     (2)

                     Măsurile restrictive prevăzute la articolul 2 alineatul (2) și la articolul 3 alineatele (3) și (4) din Decizia (PESC) 2016/1693 se aplică până la 31 octombrie 2018. Pe baza reexaminării deciziei menționate, măsurile restrictive ar trebui prelungite până la 31 octombrie 2019.

                     (3)

                     Pe lista persoanelor, grupurilor, întreprinderilor și entităților din anexa la Decizia (PESC) 2016/1693 ar trebui să se adauge o persoană.

                     (4)

                     Prin urmare, Decizia (PESC) 2016/1693 ar trebui modificată în consecință,

               ADOPTĂ PREZENTA DECIZIE:

            Articolul 1
            Alineatul (5) de la articolul 6 din Decizia (PESC) 2016/1693 se înlocuiește cu următorul text:

                  „(5)   Măsurile menționate la articolul 2 alineatul (2) și la articolul 3 alineatele (3) și (4) se aplică până la 31 octombrie 2019.”

            Articolul 2
            Anexa la Decizia (PESC) 2016/1693 se modifică în conformitate cu anexa la prezenta decizie.

            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.

            Adoptată la Bruxelles, 15 octombrie 2018.

                  Pentru Consiliu

                  Președintele

               F. MOGHERINI

            (1)  JO L 255, 21.9.2016, p. 25.

            ANEXĂ
            Pe lista prevăzută în anexa la Decizia (PESC) 2016/1693 se adaugă următoarea persoană:

                           „3.

                           Hocine BOUGUETOF; data nașterii: 1 iulie 1959; locul nașterii: Tebessa (Algeria); cetățenia: algeriană.”


title: Decizia Consiliului din 15 octombrie 2018 de numire a unor membri și supleanți din partea Portugaliei în cadrul Comitetului consultativ pentru libera circulație a lucrătorilor

text:
                  18.10.2018

                  RO

                  Jurnalul Oficial al Uniunii Europene

                  C 376/9

         DECIZIA CONSILIULUI
         din 15 octombrie 2018
         de numire a unor membri și supleanți din partea Portugaliei în cadrul Comitetului consultativ pentru libera circulație a lucrătorilor
         (2018/C 376/04)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii (1), în special articolele 23 și 24,
         având în vedere listele de candidați prezentate Consiliului de către guvernele statelor membre,
         întrucât:

                     (1)

                     Prin decizia sa din 28 septembrie 2018 (2), Consiliul a numit membrii și supleanții în cadrul Comitetului consultativ pentru libera circulație a lucrătorilor („comitetul”) pentru perioada 25 septembrie 2018-24 septembrie 2020.

                     (2)

                     Guvernul Portugaliei a prezentat candidaturi pentru mai multe posturi vacante,

               ADOPTĂ PREZENTA DECIZIE:

            Articolul 1
            Următoarele persoane sunt numite în calitatea de membri și supleanți în cadrul Comitetului consultativ pentru libera circulație a lucrătorilor pentru perioada care se încheie la 24 septembrie 2020:
            I.   REPREZENTANȚI AI GUVERNELOR

                        Țară

                        Membri

                        Supleanți

                        Portugalia

                        Dna Isabel VILELAS
                        Dna Helena BENTES

                        Dna Helena Cristina BARBOSA DOS SANTOS

            Articolul 2
            Consiliul va numi membrii și supleanții încă nenominalizați la o dată ulterioară.

            Articolul 3
            Prezenta decizie intră în vigoare la data adoptării.

            Adoptată la Luxemburg, 15 octombrie 2018.

                  Pentru Consiliu

                  Președintele

               E. KÖSTINGER

            (1)  JO L 141, 27.5.2011, p. 1.

            (2)  Decizia Consiliului din 28 septembrie 2018 de numire a membrilor și a membrilor supleanți în cadrul Comitetului consultativ pentru libera circulație a lucrătorilor (JO C 366, 10.10.2018, p. 3).


title: Decizia (UE) 2018/1578 a Consiliului din 18 septembrie 2018 privind prelungirea Acordului de cooperare științifică și tehnologică dintre Comunitatea Europeană și Guvernul Statelor Unite ale Americii

text:
                  22.10.2018

                  RO

                  Jurnalul Oficial al Uniunii Europene

                  L 263/1

         DECIZIA (UE) 2018/1578 A CONSILIULUI
         din 18 septembrie 2018
         privind prelungirea Acordului de cooperare științifică și tehnologică dintre Comunitatea Europeană și Guvernul Statelor Unite ale Americii
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 186 coroborat cu articolul 218 alineatul (6) paragraful al doilea litera (a) punctul (v),
         având în vedere propunerea Comisiei Europene,
         având în vedere aprobarea Parlamentului European (1),
         întrucât:

                     (1)

                     Prin Decizia 98/591/CE (2), Consiliul a aprobat încheierea Acordului de cooperare științifică și tehnologică dintre Comunitatea Europeană și Guvernul Statelor Unite ale Americii (denumit în continuare „acordul”). Acordul a fost semnat la Washington, DC, la 5 decembrie 1997 și a intrat în vigoare la 14 octombrie 1998.

                     (2)

                     Articolul 12 litera (b) din acord dispune că acordul este încheiat pentru o perioadă inițială de cinci ani și că poate fi prelungit ulterior, cu eventuale modificări, pe noi perioade de câte cinci ani, prin acordul scris al ambelor părți.

                     (3)

                     Prin Deciziile 2004/756/CE (3), 2009/306/CE (4) și 2014/240/UE (5), Consiliul a aprobat succesiv prelungirea acordului pentru perioade suplimentare de câte cinci ani. Acordul urmează să expire la 14 octombrie 2018.

                     (4)

                     Evaluarea efectuată de serviciile Comisiei demonstrează că acordul oferă un cadru important de facilitare a cooperării dintre Uniune și Statele Unite ale Americii în domenii prioritare comune din sectorul științei și tehnologiei, aducând beneficii reciproce. Prin urmare, este în interesul Uniunii să prelungească acordul pentru o nouă perioadă de cinci ani.

                     (5)

                     Ambele părți și-au confirmat intenția de a prelungi acordul pentru o perioadă suplimentară de cinci ani fără niciun fel de modificări la acord.

                     (6)

                     Prin urmare, prelungirea acordului ar trebui să fie aprobată în numele Uniunii Europene,

               ADOPTĂ PREZENTA DECIZIE:

            Articolul 1
            Se aprobă, în numele Uniunii, prelungirea Acordului de cooperare științifică și tehnologică dintre Comunitatea Europeană și Guvernul Statelor Unite ale Americii, pentru o perioadă suplimentară de cinci ani.

            Articolul 2
            Președintele Consiliului, în numele Uniunii Europene, notifică Guvernului Statelor Unite ale Americii faptul că Uniunea și-a încheiat procedurile interne necesare pentru prelungirea acordului, în conformitate cu articolul 12 litera (b) din acord.

            Articolul 3
            Prezenta decizie intră în vigoare la data adoptării.

            Adoptată la Bruxelles, 18 septembrie 2018.

                  Pentru Consiliu

                  Președintele

               G. BLÜMEL

            (1)  Aprobarea din 3 iulie 2018 (nepublicată încă în Jurnalul Oficial).

            (2)  Decizia 98/591/CE a Consiliului din 13 octombrie 1998 privind încheierea Acordului de cooperare științifică și tehnologică dintre Comunitatea Europeană și Guvernul Statelor Unite ale Americii (JO L 284, 22.10.1998, p. 35).

            (3)  Decizia 2004/756/CE a Consiliului din 4 octombrie 2004 privind încheierea unui Acord de reînnoire a acordului de cooperare științifică și tehnologică între Comunitatea Europeană și Guvernul Statelor Unite ale Americii (JO L 335, 11.11.2004, p. 5).

            (4)  Decizia 2009/306/CE a Consiliului din 30 martie 2009 privind extinderea și modificarea Acordului de cooperare științifică și tehnologică între Comunitatea Europeană și guvernul Statelor Unite ale Americii (JO L 90, 2.4.2009, p. 20).

            (5)  Decizia 2014/240/UE a Consiliului din 14 aprilie 2014 privind prelungirea Acordului de cooperare științifică și tehnologică dintre Comunitatea Europeană și Guvernul Statelor Unite ale Americii (JO L 128, 30.4.2014, p. 43).


title: Decizia (UE) 2018/1599 a Consiliului din 15 octombrie 2018 privind semnarea, în numele Uniunii Europene, a Acordului de liber schimb între Uniunea Europeană și Republica Singapore

text:
                  25.10.2018

                  RO

                  Jurnalul Oficial al Uniunii Europene

                  L 267/1

         DECIZIA (UE) 2018/1599 A CONSILIULUI
         din 15 octombrie 2018
         privind semnarea, în numele Uniunii Europene, a Acordului de liber schimb între Uniunea Europeană și Republica Singapore
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolul 207 alineatul (4) primul paragraf, coroborate cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     La 23 aprilie 2007, Consiliul a autorizat Comisia să negocieze un acord de liber schimb (ALS) cu statele membre ale Asociației Națiunilor din Asia de Sud-Est (ASEAN). Autorizarea a prevăzut posibilitatea unor negocieri bilaterale.

                     (2)

                     La 22 decembrie 2009, Consiliul a autorizat Comisia să înceapă negocieri bilaterale privind un ALS cu state membre individuale ale ASEAN, începând cu Singapore, care să se desfășoare în conformitate cu directivele de negociere existente.

                     (3)

                     Negocierile pentru Acordul de liber schimb între Uniunea Europeană și Republica Singapore (denumit în continuare „acordul”) s-au încheiat și acordul ar trebui semnat în numele Uniunii, sub rezerva îndeplinirii procedurilor necesare pentru încheierea sa la o dată ulterioară,

               ADOPTĂ PREZENTA DECIZIE:

            Articolul 1
            Se autorizează semnarea, în numele Uniunii, a Acordului de liber schimb între Uniunea Europeană și Republica Singapore, sub rezerva încheierii acordului menționat (1).

            Articolul 2
            Președintele Consiliului este autorizat să desemneze persoana împuternicită sau persoanele împuternicite să semneze acordul în numele Uniunii.

            Articolul 3
            Prezenta decizie intră în vigoare la data adoptării.

            Adoptată la Luxemburg, 15 octombrie 2018.

                  Pentru Consiliu

                  Președintele

               E. KÖSTINGER

            (1)  Textul acordului se va publica împreună cu decizia privind încheierea acestuia.


title: Decizia (UE) 2018/1601 a Consiliului din 15 octombrie 2018 privind poziția care urmează să fie luată în numele Uniunii în cadrul Organizației Maritime Internaționale cu ocazia celei de a 73-a sesiuni a Comitetului pentru protecția mediului marin și a celei de a 100-a sesiuni a Comitetului pentru siguranță maritimă în ceea ce privește adoptarea amendamentelor la regula 14 din anexa VI la Convenția internațională pentru prevenirea poluării de către nave și la Codul internațional din 2011 privind programul de inspecții intensificate efectuate cu ocazia inspecțiilor la vrachiere și petroliere

text:
                  25.10.2018

                  RO

                  Jurnalul Oficial al Uniunii Europene

                  L 267/6

         DECIZIA (UE) 2018/1601 A CONSILIULUI
         din 15 octombrie 2018
         privind poziția care urmează să fie luată în numele Uniunii în cadrul Organizației Maritime Internaționale cu ocazia celei de a 73-a sesiuni a Comitetului pentru protecția mediului marin și a celei de a 100-a sesiuni a Comitetului pentru siguranță maritimă în ceea ce privește adoptarea amendamentelor la regula 14 din anexa VI la Convenția internațională pentru prevenirea poluării de către nave și la Codul internațional din 2011 privind programul de inspecții intensificate efectuate cu ocazia inspecțiilor la vrachiere și petroliere
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Măsurile luate de Uniune în sectorul transportului maritim ar trebui să urmărească protejarea mediului marin și îmbunătățirea siguranței maritime.

                     (2)

                     Comitetul pentru protecția mediului marin (MEPC) al Organizației Maritime Internaționale (OMI) ar urma, în timpul celei de a 73-a sesiuni a sale din perioada 22-26 octombrie 2018 (MEPC 73), să adopte amendamente la regula 14 din anexa VI la Convenția internațională pentru prevenirea poluării de către nave (denumită în continuare „anexa VI la MARPOL”).

                     (3)

                     Comitetul pentru siguranță maritimă (MSC) al OMI ar urma, în timpul celei de a 100-a sesiuni a sale din perioada 3-7 decembrie 2018 (MSC 100), să adopte amendamente la Codul internațional din 2011 privind programul de inspecții intensificate efectuate cu ocazia inspecțiilor la vrachiere și petroliere (denumit în continuare „Codul ESP 2011”).

                     (4)

                     Este oportun să se stabilească poziția care urmează să fie adoptată în numele Uniunii în timpul MEPC 73, deoarece amendamentele la regula 14 din anexa VI la MARPOL pot afecta în mod decisiv conținutul dreptului Uniunii, și anume al Directivei (UE) 2016/802 a Parlamentului European și a Consiliului (1).

                     (5)

                     Este oportun să se stabilească poziția care urmează să fie adoptată în numele Uniunii în cadrul MSC 100, deoarece amendamentele la Codul ESP 2011 vor fi de natură să influențeze în mod decisiv conținutul dreptului Uniunii, și anume al Regulamentului (UE) nr. 530/2012 al Parlamentului European și al Consiliului (2).

                     (6)

                     Amendamentele la regula 14 din anexa VI la MARPOL privind interdicția de transport la bordul navelor al combustibilului marin neconform destinat arderii ar trebui să asigure aplicarea strictă a standardului privind combustibilul marin prevăzut în regula 14.1.3 din anexa VI la MARPOL, care intră în vigoare la 1 ianuarie 2020.

                     (7)

                     Amendamentele la Codul ESP 2011 ar trebui să includă modificări editoriale ale Codului, care să identifice toate cerințele obligatorii și să îmbunătățească tabelele și formularele, și să integreze modificările editoriale cu noile cerințe esențiale, pentru a trata actualizările recente la Cerințele unificate ale Asociației internaționale a societăților de clasificare, seria Z10.

                     (8)

                     În măsura în care amendamentele la regula 14 din anexa VI la MARPOL și la Codul ESP 2011 pot afecta dispozițiile Directivei (UE) 2016/802 și ale Regulamentului (UE) nr. 530/2012, respectivele amendamente intră în sfera de competență exclusivă a Uniunii.

                     (9)

                     Uniunea nu este membră a OMI, și nici parte contractantă la convențiile și codurile relevante. Prin urmare, Consiliul ar trebui să autorizeze statele membre să exprime poziția Uniunii și să își exprime consimțământul de a-și asuma obligații în temeiul acestor amendamente, în măsura în care amendamentele respective intră în sfera de competență exclusivă a Uniunii,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul celei de a 73-a sesiuni a Comitetului pentru protecția mediului marin al OMI este în favoarea adoptării amendamentelor la regula 14 din anexa VI la Convenția internațională pentru prevenirea poluării cauzate de nave, astfel cum se prevede în documentul MEPC 73/3 al OMI.

            Articolul 2
            Poziția care urmează să fie adoptată în numele Uniunii în cadrul celei de a 100-a sesiuni a Comitetului pentru siguranță maritimă al OMI este în favoarea adoptării amendamentelor la Codul internațional din 2011 privind programul de inspecții intensificate efectuate cu ocazia inspecțiilor la vrachiere și petroliere, astfel cum se prevede în anexa 2 la documentul MSC 99/22/Add.1 al OMI.

            Articolul 3

               (1)   Poziția care urmează să fie adoptată în numele Uniunii, astfel cum este prevăzută la articolul 1, este exprimată de statele membre, care sunt toate membre ale OMI, acționând împreună în interesul Uniunii.

               (2)   Poziția care urmează să fie adoptată în numele Uniunii, astfel cum este prevăzută la articolul 2, este exprimată de statele membre, care sunt toate membre ale OMI, acționând împreună în interesul Uniunii.

               (3)   Se poate conveni asupra unor modificări minore ale pozițiilor menționate la articolele 1 și 2 fără a fi necesară o decizie suplimentară a Consiliului.

            Articolul 4
            Prin prezenta decizie, statele membre sunt autorizate să își exprime consimțământul, în interesul Uniunii, în ceea ce privește asumarea de obligații în temeiul amendamentelor menționate la articolele 1 și 2, în măsura în care amendamentele respective intră în sfera de competență exclusivă a Uniunii.

            Articolul 5
            Prezenta decizie intră în vigoare la data adoptării.

            Adoptată la Luxemburg, 15 octombrie 2018.

                  Pentru Consiliu

                  Președintele

               E. KÖSTINGER

            (1)  Directiva (UE) 2016/802 a Parlamentului European și a Consiliului din 11 mai 2016 privind reducerea conținutului de sulf din anumiți combustibili lichizi (JO L 132, 21.5.2016, p. 58).

            (2)  Regulamentul (UE) nr. 530/2012 al Parlamentului European și al Consiliului din 13 iunie 2012 privind accelerarea introducerii cerințelor referitoare la coca dublă sau a unor standarde de proiectare echivalente pentru petrolierele cu cocă simplă (JO L 172, 30.6.2012, p. 3).